Verslag toon ANC beskou as 'inherent korrup' | Maroela Media
Die ANC se jongste organisatoriese verslag dui daarop dat Suid-Afrikaners nie meer die ANC vertrou nie. Die organisasie word beskou as korrup en sy leiers as afsydig en arrogant.
Gwede Mantashe, die ANC se sekretaris-generaal, het die verslag tydens 'n geslote sessie by die ANC se nasionale beleidskonferensie voorgelê wat tans in Johannesburg aan die gang is. Die 10 bladsy lange verslag dui die probleme binne die regerende party aan, onder meer min vertroue tussen ANC-lede, 'n tekort aan dissipline, 'n onvermoë om op ooreengekome oplossings te fokus, interne verdeling en faksievorming.
Volgens die verslag is die tekort aan vertroue in die party selftoegedien. Die ANC se eie navorsing toon in die aanloop tot die plaaslike regeringsverkiesing verlede jaar het minder as 50% van Suid-Afrikaners positief gevoel oor die rigting waarin die land op pad is. Volgens die verslag is kwessies soos werkloosheid, korrupsie en misdaad die grootste besware, gevolg deur 'n tekort aan basiese dienslewering.
Die verslag wys ook daarop dat die ANC en regeringleiers baie aandag vanuit die samelewing trek. "Wanneer 'n ANC-leier siek word of 'n toekenning kry, lei dit tot 'n klomp kletsprogramme en openbare gesprekke. Foute wat op regeringsvlak gemaak word, raak die ANC direk en die organisasie kan nie beweer dat hy nie betrokke is nie," lui die verslag.
Die verslag noem die staatskapingsbewerings as 'n goeie voorbeeld van hoe die stand van regeringsake "die onderwerp van alle huishoudelike gesprekke geword het".
"Dit is inderdaad waar dat die Gupta-familie besigheid kan doen met enigiemand en te eniger tyd. Dit is egter die verhouding van die familie met prominente leiers wat mense se aandag trek. Wanneer daar voordele is wat tot by die families van die leierskap strek, word dit beskou as korrup."
In plaas daarvan om die krisisse wat die ANC in die gesig staar te hanteer, "word 'n verdedigingstaktiek ontwikkel". Daar is ook 'n tendens om enige vrae rakende die Gupta-familie te verbind met "die regime-verandering-agenda", lui die verslag. "Om die verandering van die regime te verbind aan staatskaping dui op 'n vermindering in ons analitiese kapasiteit. Die reeks [gelekte] Gupta-e-posse wat deurentyd bekendgemaak word, veroorsaak net verdere skade."
Die verslag noem voorts dat die term "witmonopoliekapitaal" ook as 'n verdedigingsmeganisme deur ANC-leiers gebruik word. Die verslag beveel aan dat die foute wat gemaak is reguit by die konferensie bespreek word, eerder as wat "regimeverandering" gebruik word om foute te verdedig.
Mantashe het aan verslaggewers gesê dit gebeur nie gereeld dat 'n organisatoriese verslag by 'n beleidskonferensie voorgelê word nie. Dit spruit wel uit die ANC-veterane se versoek vir 'n aparte raadplegende konferensie. Die veterane en Umkhonto We Sizwe- (MK-) nasionale raad boikot die konferensie.
Student op pad na ouers in gru-ongeluk
Wonder wat dit die ANC gekos het om die verslag te laat saam stel. Enige man in die straat kon hulle presies dieselfde vertel het. Gratis.
Iets wat ons almal reeds weet en eerstehands ervaar elke dag met al die skandes wat dag na dag uitkom . …presies wat ons almal verwag en ons verdien die junk status 100 %. Was deur Rustenburg en goeie jimmel die munisipale kantore …mens het nognie so iets in jou lewe gesien …onversorg en gemors oral !
My luitenant was toe reg. Maar op die einde net 'n terroriste organisasie.
Mantashe, vertel nou ook die mense hier van die verdere bom oor die Guptas en die destydse troue wat gister gebars het, die media vol is. Van die geld wat uit die Vrystaat gekom het om die Gutpa troue van R30 Milj te borg. Ook ander inligting wat na vore gekom het. Gesels ook eers met die premier van die Vrystaat en hoor wat hy te sê het.
Dit is net nog'n konverensie waar SA se hoog betaalde krimenele by mekaar kom. Dit het niks te doen met die gewone SA ongeag die ras